Υπέρ Μαντιθέου, & 11-13 Ο δημόσιος βίος του Μαντίθεου

|  |  |
| --- | --- |
| καὶ τὰ μὲν ἴδια οὕτως διῴκηκα· περὶ δὲ τῶν κοινῶν μοι μέγιστον ἡγοῦμαι τεκμήριον εἶναι **τῆς** ἐμῆς **ἐπιεικείας**,**ὅτι** τῶν νεωτέρων **ὅσοι** τυγχάνουσι τὰς διατριβὰς ποιούμενοι, περὶ κύβους ἢ πότους ἢ [περὶ] τὰς τοιαύτας ἀκολασίας πάντας αὐτοὺς ὄψεσθέ **μοι** διαφόρους **ὄντας**, καὶ πλεῖστα τούτους περὶ ἐμοῦ **λογοποιοῦντας** καὶ **ψευδομένους**. καίτοι δῆλον **ὅτι**, **εἰ** τῶν αὐτῶν ἐπεθυμοῦμεν, οὐκ ἂν τοιαύτην γνώμην εἶχον περὶ ἐμοῦ. [12] ἔτι δ᾽, ὦ βουλή, οὐδεὶς ἂν ἀποδεῖξαι περὶ ἐμοῦ δύναιτο οὔτε δίκην αἰσχρὰν οὔτε γραφὴν οὔτε εἰσαγγελίαν **γεγενημένην**· καίτοι ἑτέρους ὁρᾶτε πολλάκις εἰς τοιούτους ἀγῶνας **καθεστηκότας**. πρὸς τοίνυν τὰς στρατείας καὶ τοὺς κινδύνους τοὺς πρὸς τοὺς πολεμίους σκέψασθε **οἷον** ἐμαυτὸν παρέχω τῇ πόλει. [13] πρῶτον μὲν γάρ, **ὅτε** τὴν συμμαχίαν ἐποιήσασθε πρὸς [τοὺς] Βοιωτοὺς καὶ εἰς Ἁλίαρτον ἔδει βοηθεῖν, ὑπὸ Ὀρθοβούλου κατειλεγμένος ἱππεύειν **ἐπειδὴ** πάντας ἑώρων τοῖς μὲν ἱππεύουσιν ἀσφάλειαν εἶναι δεῖν **νομίζοντας**, τοῖς δ᾽ ὁπλίταις κίνδυνον **ἡγουμένους**, ἑτέρων ἀναβάντων ἐπὶ τοὺς ἵππους **ἀδοκιμάστων** παρὰ τὸν νόμον ἐγὼ προσελθὼν ἔφην τῷ Ὀρθοβούλῳ ἐξαλεῖψαί με ἐκ τοῦ καταλόγου,ἡγούμενος αἰσχρὸν εἶναι τοῦ πλήθους μέλλοντος κινδυνεύειν ἄδειαν ἐμαυτῷ παρασκευάσαντα στρατεύεσθαι. Καί μοι ἀνάβηθι, Ὀρθόβουλε. | Και την ιδιωτική μου ζωή έτσι την έχω διευθετήσει. Σχετικά όμως με το δημόσιο βίο μου, νομίζω ότι είναι για μένα πολύ μεγάλη απόδειξη της τιμιότητάς μου το γεγονός ότι, όσοι από τους νεώτερους συμβαίνει να χάνουν τον καιρό τους στα ζάρια (τυχερά παιγνίδια) ή σε γλέντια ή σε τέτοιου είδους ασωτίες, θα δείτε ότι όλοι αυτοί με εχθρεύονται και αυτοί πλάθουν πάρα πολλά μυθεύματα για μένα και λένε ψέματα. Και όμως είναι φανερό ότι, αν είχαμε τις ίδιες επιθυμίες, δε θα είχαν τέτοια γνώμη για μένα.Επιπλέον, κύριοι βουλευτές, κανείς δε θα μπορούσε να αποδείξει ότι έχει γίνει σε βάρος μου ούτε αισχρή ιδιωτική δίκη ούτε έγγραφη καταγγελία για δημόσιο αδίκημα ούτε μήνυση για δημόσιο αδίκημα. Και όμως βλέπετε άλλους πολλές φορές να έχουν μπλεχτεί σε τέτοιου είδους δικαστικούς αγώνες. Ακόμη, σχετικά με τις εκστρατείες και τους κινδύνους τους πολεμικούς, να εξετάσετε πώς συμπεριφέρομαι στην πόλη.Δηλαδή πρώτα - πρώτα, όταν συνάψατε συμμαχία με τους Βοιωτούς και έπρεπε να τους βοηθήσετε στην Αλίαρτο, αν και είχα καταγραφεί στον κατάλογο από τον Ορθόβουλο να υπηρετήσω στο ιππικό, επειδή έβλεπα ότι όλοι είχαν τη γνώμη ότι οι ιππείς έπρεπε να ήταν ασφαλείς, ενώ να θεωρούν ότι οι οπλίτες διέτρεχαν κίνδυνο, παρ’ όλο που άλλοι κατατάχθηκαν παράνομα στο ιππικό χωρίς να υποβληθούν σε δοκιμασία, εγώ παρουσιάστηκα στον Ορθόβουλο και του ζήτησα να με διαγράψει από τον κατάλογο, γιατί πίστευα πως είναι ντροπή, ενώ ο λαός επρόκειτο να κινδυνεύσει, εγώ να εκστρατεύω έχοντας προετοιμάσει ασφάλεια για τον εαυτό μου. Σε παρακαλώ, λοιπόν, για μένα ανέβα Ορθόβουλε στο βήμα. |

**Α. ΕΡΩΤΗΣΕΙΣ ΚΑΤΑΝΟΗΣΗΣ**

**Α.** Ποιο βασικό επιχείρημα που αφορά τη δημόσια ζωή του διατυπώνει ο Μαντίθεος στην παράγραφο 11;

**Β.** Σε τι διαφοροποιούνταν η συμπεριφορά του Μαντίθεου από τους άλλους Αθηναίους στρατιώτες
 στη μάχη που έλαβε χώρα στην Αλίαρτο;

**Γ.** Να γράψετε τον αριθμό που αντιστοιχεί σε καθεμία από τις παρακάτω περιόδους λόγου και δίπλα σε αυτόν τη λέξη «**Σωστό**», αν είναι σωστή, ή τη λέξη «**Λάθος**», αν είναι λανθασμένη, με βάση το αρχαίο κείμενο (μονάδες 5) και να τεκμηριώσετε κάθε απάντησή σας γράφοντας **τις λέξεις/φράσεις** του αρχαίου κειμένου που την επιβεβαιώνουν

Παράγραφος 11

1. Ο Μαντίθεος υποστηρίζει ότι στη δημόσια ζωή του όλοι μιλούν επαινετικά για τον ίδιο.
2. Στην κοινωνική ζωή του ο Μαντίθεος επέδειξε κόσμια συμπεριφορά.
3. Ο Μαντίθεος ακολουθούσε το παράδειγμα της άσωτης ζωής των νέων της εποχής του.
4. Ο Μαντίθεος διατηρούσε φιλικές σχέσεις με άτομα που είχαν άσωτη ζωή.
5. Κατά τον Μαντίθεο, οι νέοι που επιδίδονταν σε ακολασίες, διέδιδαν ψευδείς φήμες εναντίον του και τον συκοφαντούσαν.
6. Ο Μαντίθεος παραδέχεται ότι σε νεαρότερη ηλικία σύχναζε σε καταγώγια, όπως και άλλοι νέοι της εποχής του.
7. Κατά τον Μαντίθεο οι συκοφαντικές συμπεριφορές χαρακτήριζαν πολλούς νέους που σύχναζαν στα καταγώγια.

Παράγραφος 12

1. Ο Μαντίθεος υπαινίσσεται ότι έγινε εις βάρος του κάποιου είδους δίκη ή καταγγελία.
2. Ο Μαντίθεος υποστηρίζει ότι έχει εμπλακεί τόσο σε ιδιωτική, όσο και σε δημόσια δίκη.
3. Ο Μαντίθεος ομολογεί ότι ήταν φιλόδικος, όπως και πολλοί άλλοι Αθηναίοι.
4. Kατά τον Μαντίθεο οι Αθηναίοι εμπλέκονταν συχνά σε δικαστικές διαμάχες.
5. Ο Μαντίθεος αρνείται ότι ήταν φιλόδικος όπως οι υπόλοιποι Αθηναίοι.
6. Ο Μαντίθεος ζητά από τους βουλευτές να αναλογιστούν τις στρατιωτικές υπηρεσίες του προς την πόλη.
7. Ο ίδιος ο Μαντίθεος αναγνωρίζει πως ποτέ δεν ενεπλάκη σε δικαστικούς αγώνες.

Παράγραφος 13

1. Οι Αθηναίοι και Βοιωτοί ιππείς θεωρούσαν το ιππικό των Λακεδαιμονίων στη μάχη στην Αλίαρτο αξιόμαχο.
2. Όταν οι Αθηναίοι έσπευσαν να βοηθήσουν στην Αλίαρτο με οπλίτες και ιππικό, κάποιοι κατατάχτηκαν στο ιππικό χωρίς όρους και προϋποθέσεις.
3. Ο Μαντίθεος αναφέρεται στη συμμαχία Σπαρτιατών και Θηβαίων με αφορμή τη μάχη στην Αλίαρτο.
4. Σύμφωνα με τα όσα αναφέρει ο Μαντίθεος ο Ορθόβουλος, ως φύλαρχος, κρατούσε τον κατάλογο των ιππέων.
5. Ο Μαντίθεος αναφέρει ότι κάποιοι Αθηναίοι κατατάχθηκαν στο ιππικό σε αντίθεση με τον σχετικό νόμο.
6. Ο Μαντίθεος ισχυρίζεται ότι θα ήταν πιο ασφαλής εάν υπηρετούσε στο πεζικό και γι’ αυτό ζήτησε από τον Ορθόβουλο να τον τοποθετήσει εκεί.

Δ. Να απαντήσετε τις ερωτήσεις:

1. «***… μέγιστον ἡγοῦμαι τεκμήριον εἶναι τῆς ἐμῆς ἐπιεικείας***»: Ποια είναι κατά τον Μαντίθεο η μεγαλύτερη απόδειξη της τιμιότητάς του και της κόσμιας συμπεριφοράς του; (μονάδες 5)
2. «***… εἰ τῶν αὐτῶν ἐπεθυμοῦμεν***»: Σε ποιες συμπεριφορές αναφέρεται ο Μαντίθεος με την αντωνυμία «***αὐτῶν***»; (μονάδες 3)
3. «**… *καίτοι ἑτέρους ὁρᾶτε πολλάκις εἰς τοιούτους ἀγῶνας καθεστηκότας***»: Σε τι ακριβώς αναφέρεται ο Μαντίθεος με τη φράση «***εἰς τοιούτους ἀγῶνας***»; (μονάδες 2)
4. «***ἑτέρων ἀναβάντων ἐπὶ τοὺς ἵππους ἀδοκιμάστων παρὰ τὸν νόμον***»: Τι εννοεί ο Μαντίθεος με τη χρήση του όρου «***ἀδοκιμάστων***»; (μονάδες 2)

**Β. ΕΡΜΗΝΕΥΤΙΚΕΣ ΕΡΩΤΗΣΕΙΣ**

Παράγραφοι 11-12

1. Γιατί ο Μαντίθεος αναφέρεται ιδιαίτερα στο γεγονός ότι δεν είναι φιλόδικος; Τι επιδιώκει με αυτό;
2. Ποιες πληροφορίες σχετικά με τη συμπεριφορά των νεαρών Αθηναίων μπορούμε να συναγάγουμε από το κείμενο;
3. “***λογοποιοῦντας καί ψευδομένους περί ἐμοῦ***”: ποιο αρνητικό κοινωνικό φαινόμενο θίγει ο Μαντίθεος εδώ και τι νομίζετε ότι επιδιώκει με την αναφορά του αυτή;
4. *“****εἰ τῶν αὐτῶν ἐπεθυμοῦμεν, οὐκ ἂν τοιαύτην γνώμην εἶχον περὶ ἐμοῦ****.”:*Να σχολιάσετε το επιχείρημα του Μαντίθεου.
5. Να εξηγήσετε τους παρακάτω δικανικούς όρους: **δίκη, γραφή, εισαγγελία.**
6. Να καταγράψετε τα στοιχεία που αποδεικνύουν το ήθος του Μαντίθεου στις παραγράφους 11-12.

Παράγραφος 13

1. Σε ποιο ιστορικό γεγονός αναφέρεται ο Μαντίθεος στην &13 και τι επιθυμεί ν’ αποδείξει;
2. Γιατί ο Μαντίθεος αναφέρεται σε συγκεκριμένα στρατιωτικά περιστατικά της στρατιωτικής του δράσης;
3. Πώς διαγράφεται το ήθος των συμπολεμιστών του Μαντιθέου από τον ίδιο και για ποιο λόγο;
4. Με βάση τη στρατιωτική δράση του Μαντιθέου να περιγράψετε το ήθος του.

Γενικές ερωτήσεις

1. Ποια είναι η θέση των παραγράφων 9-13 στη δομή του ρητορικού λόγου;
2. Από τα επιχειρήματα του Μαντίθεου άλλα απευθύνονται στο συναίσθημα και άλλα στη λογική. Να τα χωρίσετε με βάση αυτό το κριτήριο.
3. Να εντοπίσετε τα σημεία στα οποία ο Μαντίθεος προσπαθεί να διαγράψει το ήθος των κατηγόρων του. Τι επιδιώκει με αυτή του την αναφορά;

**Γ. ΠΑΡΑΛΛΗΛΑ ΚΕΙΜΕΝΑ**

**ΠΑΡΑΛΛΗΛΟ ΚΕΙΜΕΝΟ 1: Λυσίας, Κατὰ σιτοπωλῶν §§13.5-15.1**

*Ο λόγος Κατὰ σιτοπωλῶν είναι ρητορικός δικανικός λόγος του Λυσία που ανήκει στην κατηγορία των καταγγελτικών λόγων του. Γράφτηκε για λογαριασμό του κατηγόρου περίπου το 386 π.Χ. και εκφωνήθηκε ενώπιον της Ηλιαίας εναντίον κυρίως των σιτοπωλών και λιγότερο των σιτεμπόρων για λαθραία εισαγωγή σίτου και αισχροκέρδεια.*

Ωστόσο όλοι γνωρίζετε ότι αυτοί είναι οι τελευταίοι που δικαιούνται να προβάλλουν παρόμοιους ισχυρισμούς. Γιατί τα συμφέροντά τους είναι αντίθετα από τα συμφέροντα των άλλων. Γιατί τότε κερδίζουν περισσότερα, όταν φτάσει στην πόλη η είδηση για κάποια συμφορά και πωλούν ακριβό το σιτάρι. Με τόση χαρά μάλιστα βλέπουν τις δικές σας συμφορές, ώστε κάποιες τις πληροφορούνται πριν από τους άλλους, και κάποιες τις χαλκεύουν οι ίδιοι διαδίδοντας ή ότι χάθηκαν τα πλοία στον Πόντο, ή ότι συνελήφθησαν από τους Λακεδαιμόνιους όταν απέπλεαν, ή ότι έχουν κλείσει τα λιμάνια, ή ότι πρόκειται να καταγγελθούν οι συνθήκες. Και έχουν φτάσει σε τέτοιο σημείο εχθρότητας, ώστε συνωμοτούν εναντίον σας σε κρίσιμες στιγμές ταυτόχρονα με τους εχθρούς.

**χαλκεύουν**: κατασκευάζουν

**Ερώτηση**: Σε ποιο φαινόμενο που αποτελούσε πληγή για τη δημόσια ζωή της αρχαίας Αθήνας, αναφέρονται και τα δύο κείμενα (διδαγμένο και παράλληλο);

**ΠΑΡΑΛΛΗΛΟ ΚΕΙΜΕΝΟ 2: Λυσίας, *Κατά Ἀλκιβιάδου λιποταξίου* §§9-11**

*Ο Αλκιβιάδης, γιος του ομώνυμου γνωστού πολιτικού και της Ιππαρέτης, κατηγορείται στον λόγο αυτό ότι, ενώ κατατάχθηκε το 395/4 π.Χ. για να πολεμήσει ως οπλίτης στην Αλίαρτο της Βοιωτίας, λόγω της δειλίας του μεταπήδησε στο σώμα των ιππέων, χωρίς να πληρούνται οι νόμιμες προϋποθέσεις.*

Αυτός λοιπόν (ο Αλκιβιάδης) σε τέτοιο σημείο φαυλότητος έφθασε, και τόσο σας περιφρόνησε, και τόσο τους εχθρούς φοβήθηκε, και τόσο πεθύμησε να καταταχθεί στο ιππικό, και τόσο τους νόμους παρέβλεψε, ώστε ουδόλως έλαβε υπ' όψιν του τις συνέπειες της παραβάσεως των νόμων και τις δίκες, αλλά προτίμησε και τα πολιτικά του δικαιώματα να χάσει, και η περιουσία του να δημευθεί, και ένοχος να θεωρηθεί όλων των υπό των νόμων απειλουμένων τιμωριών μάλλον παρά να καταταχθεί με τους οπλίτες και να ονομάζεται οπλίτης. Και άλλοι μεν, ενώ ουδέποτε είχαν υπηρετήσει ως οπλίτες, ενώ άλλοτε υπηρετούσαν ως ιππείς, και είχαν προξενήσει μεγάλες βλάβες στους εχθρούς, δεν τόλμησαν να ανέλθουν εις τους ίππους, διότι φοβούνταν σάς (τους δικαστές) και τον νόμο· διότι σκέπτονταν ότι δεν θα καταστραφεί η πόλις, αλλ' ότι θα σωθεί, και θα γίνει μεγάλη, και θα τιμωρήσει τους αδικούντες. Ο Αλκιβιάδης τόλμησε να ανέλθει στον ίππο (να καταταχθεί στο ιππικό), ενώ δεν διέκειτο ευνοϊκώς προς τον λαό, ενώ δεν είχε πρότερον υπηρετήσει ως ιππέας, ενώ ούτε και τώρα γνωρίζει να ιππεύει, ενώ δεν είχε εξετασθεί (από τους αρμόδιους άρχοντες), σκεπτόμενος ότι δεν θα δυνηθεί η πόλη να τιμωρήσει τους αδικούντες.

**Ερώτηση**: Αφού διαβάσετε προσεκτικά τα δύο κείμενα (πρωτότυπο – μεταφρασμένο) να συγκρίνετε τη συμπεριφορά του Αλκιβιάδη με εκείνη του Μαντίθεου με αφορμή τα γεγονότα στην Αλίαρτο.

**Δ. ΛΕΞΙΛΟΓΙΚΕΣ ΑΣΚΗΣΕΙΣ**

1. Να βρείτε στο αρχαίο διδαγμένο κείμενο που σας δίνεται μία **ομόρριζη/ετυμολογικά συγγενή** λέξη για καθεμία από τις παρακάτω λέξεις της Νέας Ελληνικής:

|  |  |  |  |
| --- | --- | --- | --- |
| **διανομέας** |  | **άποψη** |  |
| **κλήση** |  | **συμφέρον** |  |
| **κατοικία** |  | **διάλειμμα** |  |
| **προδοσία** |  | **παντοδύναμος** |  |
| **συμπόσιο** |  | **διάψευση** |  |
| **νόμιμος** |  | **παράκληση** |  |
| **συνοικισμός** |  | **επιτυχία** |  |
| **προσωπικότητα** |  | **ουσία** |  |
| **αόρατος** |  | **άσχημος** |  |
| **υπόδειγμα** |  | **άγονος** |  |
| **διοίκηση** |  | **επίτευξη** |  |
| **εντριβή** |  | **κάτοπτρο** |  |
| **εκδήλωση** |  | **συνοικία** |  |
| **ευτυχώς** |  | **παράδειγμα** |  |
| **κατάσταση** |  | **επισκέπτης** |  |
| ***συλλεκτικός*** |  | ***συσκευή*** |  |

1. Να επιλέξετε για καθεμία αρχαιοελληνική λέξη της στήλης Α την **ετυμολογικά συγγενή** της νεοελληνική λέξη της στήλης Β.

|  |  |
| --- | --- |
| **Α** | **Β** |
| 1. ***καταλειφθείσης***
 | α. Κατάληψη β. εγκατάλειψη |
| 1. ***ἐξέδωκα***
 | α. Δοτική β. δωμάτιο |
| 1. ***ἔγκλημα***
 | α. Σύγκληση β. έγκλιση |
| 1. ***διῴκηκα***
 | α. Επιείκεια β. οικία |
| 1. ***ὄψεσθε***
 | α. Άποψη β. απόψε |

1. Να γράψετε ένα **σύνθετο ομόρριζο ουσιαστικό** της Νέας Ελληνικής, για καθεμία από τις παρακάτω λέξεις του αρχαίου διδαγμένου κειμένου:***πόλεως,* *ἐνειμάμην, πατρῴων, ὄψεσθέ, εἶχον.***
2. Να γράψετε μία σύνθετη λέξη της Νέας Ελληνικής, με πρώτο ή δεύτερο συνθετικό καθεμία από τις παρακάτω λέξεις του αρχαίου διδαγμένου κειμένου: γραφήν, ***πόλει***,πάντας, ***ἵππους***, ***νόμον***.
3. Για καθεμία από τις παρακάτω λέξεις του αρχαίου διδαγμένου κειμένου να γράψετε μία περίοδο λόγου στη Νέα Ελληνική, όπου **η ίδια λέξη, στο ίδιο μέρος του λόγου, σε οποιαδήποτε μορφή της (πτώση, αριθμό, γένος, έγκλιση, χρόνο)** χρησιμοποιείται με **διαφορετική σημασία** από αυτήν που έχει στο κείμενο: **γραφήν*,* εἰσαγγελίαν*,* ἀγῶνας*,* ἡγουμένους*,* ἄδειαν**.
4. Να επιλέξετε από τη στήλη Β για καθεμία αρχαιοελληνική λέξη ή φράση της στήλης Α την **ορθή σημασία** της σύμφωνα με το αρχαίο διδαγμένο κείμενο:

|  |  |
| --- | --- |
| **Α** | **Β** |
| 1. ***διῴκηκα***
 | α. Διευθύνω β. κατοικώ |
| 1. ***τὰς διατριβὰς ποιούμενοι***
 | α. Ασχολούμαι β. εκπονώ διδακτορικό |
| 1. ***διαφόρους***
 | α. Διαφορετικός β. εχθρός |
| 1. ***δίκην***
 | α. Δικαιοσύνη β. ιδιωτική δίκη |
| 1. ***στρατείας***
 | α. Στρατός β. εκστρατεία |
| 1. ***ἐπιεικείας***
 | α. μετριοπάθεια  β. κοσμιότητα  |
| 1. ***κύβους***
 | α. ζάρια  β. γεωμετρικά σχήματα  |
| 1. ***λογοποιοῦντας***
 | α. γράφω ρητορικούς λόγους β. διαδίδω ψευδείς φήμες  |
| 1. ***γραφὴν***
 | α. έγγραφη καταγγελία β. παράσταση του λόγου με γραπτά σύμβολα  |
| 1. ***ἀγῶνας***
 | α. αγώνισμα  β. δίκη  |

1. Να αντιστοιχίσετε καθεμία αρχαιοελληνική λέξη της στήλης Α με την **ετυμολογικά συγγενή** νεοελληνική λέξη της στήλης Β. Δύο λέξεις στη στήλη Β περισσεύουν.

|  |  |
| --- | --- |
| **Α** | **Β** |
| 1. ***δύναιτο***
2. ***ἔδει***
3. ***νομίζοντας***
4. ***ἐξαλεῖψαι***
5. ***ἀνάβηθι***
 | α. δείγμα β. βυθόςγ. διάβημαδ. αλοιφήε. αδυναμίαζ. δέησηη. παράνομος |

**ΕΝΔΕΙΚΤΙΚΕΣ ΑΠΑΝΤΗΣΕΙΣ ΠΑΡΑΛΛΗΛΩΝ**

**ΠΑΡΑΛΛΗΛΟ ΚΕΙΜΕΝΟ Λυσίας, Κατὰ σιτοπωλῶν §§13.5-15.1**

Επισήμανση: Το συγκεκριμένο παράλληλο κείμενο από τον Κατὰ σιτοπωλῶν λόγο του Λυσία μπορεί να συσχετιστεί με το απόσπασμα από τον Ὑπὲρ Μαντιθέου λόγο αναφορικά με το φαινόμενο της συκοφαντίας και της κατασκευής ψευδών ειδήσεων.

Β2. Και στα δύο κείμενα γίνεται λόγος για το συχνό φαινόμενο της λογοποιΐας και της ψευδολογίας στην αρχαία Αθήνα. Πιο συγκεκριμένα, ο Μαντίθεος αναφέρεται στο φαινόμενο της ψευδολογίας που χαρακτήριζε ανθρώπους που σύχναζαν στα σκιραφεία, καπηλεία και λοιπά καταγώγια, και οι οποίοι είχαν σκοπό τη διαβολή έντιμων πολιτών (συχνά ως μέσο εκδίκησης ή εκβιασμού). Αλλά και στο παράλληλο κείμενο από τον λόγο *Κατὰ σιτοπωλῶν* ο κατήγορος αναφέρεται στο γεγονός ότι πολλές φορές οι «σιτοπώλες» κατασκεύαζαν ψεύτικες αρνητικές ειδήσεις για να προκαλέσουν πανικό στους πολίτες και να πολλαπλασιάσουν τα κέρδη τους. Στην περίπτωση του Μαντίθεου η ψευδολογία αποσκοπούσε στη διαβολή συγκεκριμένων ανθρώπων, ενώ στο παράλληλο κείμενο η ψευδολογία επηρέαζε αρνητικά το σύνολο της αθηναϊκής κοινωνίας. Σε κάθε περίπτωση, ήταν μία από τις αρνητικές πλευρές της αθηναϊκής δημόσιας ζωής για την οποία γίνεται συχνά λόγος στα κείμενα της εποχής.

**ΠΑΡΑΛΛΗΛΟ ΚΕΙΜΕΝΟ Λυσίας, Κατά Ἀλκιβιάδου λιποταξίου §§9-11**

**Επισήμανση**: Το συγκεκριμένο παράλληλο κείμενο του Λυσία παρουσιάζει τη στάση του Αθηναίου Αλκιβιάδη στη μάχη ανάμεσα στους Βοιωτούς και τους Αθηναίους εναντίον των Λακεδαιμονίων στην Αλίαρτο το 395/4 π.Χ., στην οποία αναφέρεται και ο Μαντίθεος στο διδαγμένο κείμενο. Επομένως, το παράλληλο κείμενο θα μπορούσε να αξιοποιηθεί διττά: είτε συγκριτικά ως προς τη στάση του Αλκιβιάδη με την αντίστοιχη συμπεριφορά του Μαντίθεου είτε συμπληρωματικά στο διδαγμένο κείμενο σε σχέση με τα αδικήματα που βαρύνουν τον παραβάτη ιππέα.

Β2. Στο συγκεκριμένο παράλληλο κείμενο ο Λυσίας κατηγορεί τη στάση του Αθηναίου Αλκιβιάδη, επειδή λόγω της δειλίας του μεταπήδησε από το σώμα των οπλιτών στο σώμα των ιππέων με παράνομο τρόπο (δεν είχε προηγουμένως δοκιμαστεί ενώπιον της Βουλής), για να αποφύγει την επικινδυνότητα της μάχης με το αξιόμαχο σώμα οπλιτών των Λακεδαιμονίων. Επιπλέον, ο Αλκιβιάδης αδιαφόρησε προκλητικά για το πλήθος των κυρώσεων μιας τέτοιας ενέργειας (στέρηση πολιτικών δικαιωμάτων, δήμευση περιουσίας κ.λπ.), καθώς θεωρούσε ότι η πόλη δεν θα μπορούσε να επιβάλει τις σχετικές ποινές. Αντίθετα, ο Μαντίθεος, όπως ισχυρίζεται ο ίδιος, επιδίωξε να καταταγεί ως οπλίτης, αν και ιππέας, επειδή θεώρησε ντροπή σε μια τόσο κρίσιμη στιγμή για την πατρίδα του να ενδιαφερθεί περισσότερο για την προσωπική του ασφάλεια παρά για τη σωτηρία της πατρίδας. Είναι προφανής, λοιπόν, η διαφορά ήθους και συμπεριφοράς ανάμεσα στους δύο κάτω από τις ίδιες στρατιωτικές συνθήκες.